runetrust/blame-folketinget-dk huggingface dataset:
Peter Juel-Jensen (V), 2021-11-09:
Jeg beder også ordføreren om lige at være opmærksom på, at det jo ikke engang er et halvt år siden, at vi sad i den her sal og ordførerens parti stemte nej til det fulde landevejsprincip – noget, der kunne være med til at skabe vækst og udvikling på vores små øer.
Elisabeth Geday (RV), 2005-12-15:
Tværtimod peger både SFI-undersøgelsen »Loft over ydelser«, årsberetningen fra Rådet for Socialt Udsatte, Socialministeriets erfaringsopsamling fra et antal private velgørenhedsorganisationer og regeringens egne beregninger på, at loftet ikke skaffer folk i arbejde, men derimod blot gør dem fattigere.
Ole Birk Olesen (LA), 2019-04-10:
Jeg mener derfor samlet set, at øget mobilitet gennem nedsættelse af aldersgrænsen for kørekort til stor knallert kan opnås uden væsentlige negative konsekvenser for færdselssikkerheden, og når det er tilfældet, mener jeg, at vi skal give de unge muligheden for at bruge et køretøj med større mobilitetspotentiale.
Søren Kolstrup (EL), 1999-03-24:
Det lød: Vil hr. Brian Mikkelsen, næste gang der kommer en melding fra det danske Justitsministerium, der hedder, at man bør udvise tilbageholdenhed med at gennemføre en given lovgivning, der vedrører et nærmere antal angivne fysiske eller juridiske personer, så sidde en sådan anmærkning eller anbefaling overhørig?
Simon Emil Ammitzbøll (LA), 2011-02-01:
Og det er næsten en helt urimelig opgave at sætte et menneske på at skulle svare for hele forligskredsen, for den er jo mere splittet end noget, man ellers nogen sinde har set herinde i Folketinget, i hvert fald i de små 6 år, jeg har siddet herinde.
Maja Panduro (S), 2014-10-09:
Under førstebehandlingen af finansloven for 2013 sagde hr. Kristian Thulesen Dahl, og jeg citerer: »Det afgørende for os er, at Venstre inden et valg – og det har også været vores opfordring til Venstre her den sidste måneds tid – meget klart anerkender logikken i, at man frem mod et folketingsvalg som opposition klart fortæller danskerne, hvad det er for en politik, de kan forvente bliver ført efter et valg.«
Mai Mercado (KF), 2019-12-06:
Min egen søn er lige startet i 0. klasse, og allerede her er der jo etableret frivillige legegrupper – heldigvis frivilligt; ikke noget, man bliver tvunget ind i; hvis man ikke har lyst, kan man lade være – som er til for at få elever til at lege med dem, som de ikke nødvendigvis taler allermest med i klassen, både drenge og piger.
Rasmus Prehn (S), 2010-05-31:
Det er jo et udtryk for, at man sådan set ønsker, at der er en aftale med kommunerne, hvor man siger: Prøv at høre, vi ønsker ikke, at kommuneskatterne stiger, så hvis der er nogle, der har behov for at sætte skatten op, vil det være rigtig godt, hvis der er nogle kommuner, der sætter skatten ned.
Per Clausen (EL), 2010-01-21:
Noget, jeg også synes er vigtigt her, er, at sundhedsministeren igen gav indtryk af, at de her sygehusplaner var sådan en slags objektiv videnskab, hvor man kun havde én ting at gøre, og det var at rette sig efter den ypperste sagkundskab, som jo er samlet i Sundhedsstyrelsen i det her land, når det handler om sundhedsområdet.
Zenia Stampe (RV), 2018-01-16:
Det er jo ikke Folketinget, der vurderer, om man overholder grundloven, og om en forening som Loyal to Familia er en bande, som opfylder kravene til en beskyttelse i grundloven, eller om den falder ind under de krav, som er beskrevet, for at en forening kan opløses.
Lene Espersen (KF), 2008-05-13:
Rigsadvokaten har over for Justitsministeriet oplyst, at det i den forbindelse indgår, om der ud over den nævnte dom i øvrigt skulle foreligge nye oplysninger om Hizb-ut-Tahrir, der kunne give grundlag for at iværksætte en ny undersøgelse af sagen.
Frederik Vad (S), 2025-04-10:
Jeg synes, at kravet om, at det skal kunne godtgøres, ligesom må være det væsentlige, for vi ved, at det på udlændingeområdet er sådan, at hvis man ikke er meget præcis med, hvordan man får skrevet de her ting ind, så kan det blive stikveje og genveje til f.eks. familiesammenføringer.
Henriette Kjær (KF), 2004-02-27:
Jeg kan intet forkert se i, når man prøver at ramme en målgruppe som her de allerallersvageste, der ikke bliver stimuleret derhjemme, der ikke får de kompetencer, der er nødvendige for at kunne klare sig godt, at man så også tager gruppen af de andre børn, der er velfungerende, der befinder sig i daginstitutionerne, med.
Anni Svanholt (SF), 1999-04-20:
Jeg vil gerne spørge fru Dorit Myltoft, om ikke det er korrekt, at det, der ligger i forslaget her, f.eks. indebærer, at København og Frederiksberg kan slå sig sammen, og altså, når der er 11 medlemmer og den sammensætning, der er, at de 7 medlemmer faktisk kan pålægge og være årsag til, at der påføres udgifter for de medlemmer, der repræsenterer Frederiksborg Amt og Roskilde Amt.
Thomas Jensen (S), 2012-09-13:
Så jeg vil bare gerne høre, om der er rygrad i hr. Ole Birk Olesen, og om hr. Ole Birk Olesen på vanlig vis vil tage afstand fra de skatter og afgifter, som hr. Ole Birk Olesen plejer at gøre, for i mine ører lyder det, som om det er den lidt vattede udgave af hr. Ole Birk Olesen, vi har på talerstolen i dag, fordi han ikke kategorisk afviser, at Liberal Alliance vil acceptere skatte- og afgiftsstigninger, hvis der skulle komme en borgerlig regering til og Liberal Alliance bliver parlamentarisk grundlag.
Aage Frandsen (SF), 2001-04-24:
Tænk, hvis det engang i en retssag pludselig viser sig, at man kan bruge dem, og det har man slet ikke tænkt på at man kunne. Men det betyder jo så også, at hvis man skal til at luge ud i dem, så skal man jo være sikker på, at hvis man fjerner § 9 eller 16 eller 28 eller 99, at man ikke laver noget uhensigtsmæssigt i den forbindelse.
René Skau Björnsson (S), 2001-01-10:
Derfor vil jeg sige, at forslaget er relevant, men Socialdemokratiet kan ikke stemme for det af den nævnte grund, men jeg ser frem til, at det her spørgsmål bliver behandlet i forbindelse med betænkningsafgivelsen fra Børnelovsudvalget her i foråret, som det blev foreslået af ministeren.
Torsten Gejl (ALT), 2022-05-12:
Et andet interessant spørgsmål, hvis jeg har ministerens opmærksomhed, det har jeg åbenbart ikke, men så et andet spørgsmål til kameraerne er: Kunne hold af høns være i strid med EU-retten, altså direktivet om beskyttelse af dyr, der holdes til landbrugsformål?
Mette Frederiksen (S), 2012-11-07:
Men jeg vil gerne have lov til at tilføje, at i hele den her debat skal man passe på med at få det til at lyde, som om – og det siger jeg ikke at spørgeren gør, vil jeg gerne understrege – vi lever i et samfund, hvor alle mennesker, der er arbejdsløse, snyder med ydelser og regler, for sådan forholder det sig heldigvis ikke.
Thomas Jensen (S), 2012-05-03:
Og hvis Venstres ordfører virkelig har hår på brystet og skal føre sig frem med at være så meget imod det her forslag på grund af grundlovens § 72, vil jeg kort og konkret spørge: Vil Venstre fremsætte forslag her i Folketingssalen, som fjerner samtlige love i Danmark, som hjemler at se bort fra grundlovens § 72 – ja eller nej?
Astrid Krag (S), 2015-02-24:
Og kan Dansk Folkepartis ordfører ikke bekræfte, at den nationale handleplan for demens under den borgerlige regering havde 30 mio. kr. at gøre godt med, men at der nu med den seneste aftale er 121,4 mio. kr. at gøre godt med, og at det alt andet lige betyder, at vores indsats kan række længere?
Martin Henriksen (DF), 2008-11-25:
Men jeg vil bare gerne have fru Johanne Schmidt-Nielsen til at bekræfte, at man stemmer imod et lovforslag, som medfører en forhøjelse af handicaptillægget; man stemmer imod et lovforslag, som medfører en forhøjelse af tillægget til SU-modtagende forsørgere, og man stemmer imod et lovforslag, der giver adgang til SU for en helt ny gruppe af unge mennesker - måske endda unge mennesker, som ville have godt af at komme ind og få eksempelvis et forberedende voksenundervisningskursus, så de måske kunne komme videre med deres liv på en fornuftig måde.
Claus Hjort Frederiksen (V), 2011-10-12:
Medmindre vi kan få svar på det spørgsmål, må man jo formode, at proceduren er den samme, nemlig at fru Helle Thorning-Schmidt, dengang statsminister in spe, fik at vide allerførst, hvad sagen indeholdt, og at det derfor ikke er rigtigt, hvad ministeren sagde i fjernsynet, nemlig at hr. Sass Larsen orienterede hende om indholdet.
Nick Hækkerup (S), 2013-01-16:
Når jeg ikke synes det, er det, fordi det, hvis vi begynder at føre hele eller dele af forhandlingerne i det åbne rum, vil gøre det meget sværere at nå frem til en aftale, fordi der er en betydelig risiko for, at man får slået lejr på toppen af et eller andet synspunkt, og det vil så gøre det endnu sværere at få enderne til at nå sammen efterfølgende.
Katrine Robsøe (RV), 2023-04-18:
Men der er børn i Danmark, der er blevet enormt hårdt ramt af den inflation, vi har set det seneste års tid, det tager rigtig hårdt på dem derude, og derfor er jeg rigtig glad for, at vi rent faktisk har lavet en aftale, der sender hjælp ud til de her børnefamilier, og som sørger for, at der kommer penge ud til 65.000 børn her i Danmark.
Jette Gottlieb (EL), 1998-05-06:
Jeg vil bare spørge hr. Ole Sohn, om han er opmærksom på, at Hans Jensen netop lagde meget klart ud med at vurdere, at han havde fejlbedømt, hvilken opbakning der var til hvilke krav under forhandlingerne, og at han straks gjorde opmærksom på, at han selvfølgelig var villig til at køre videre i forhandlingerne med de krav, som han oplevede at arbejdspladserne stillede.
Tom Behnke (FP), 1997-12-05:
Fru Anne Baastrup siger, at der med erstatningshjælpen selvfølgelig bare menes, at kommunen selvfølgelig skal planlægge, sådan at man sørger for, at personalet er til stede i ferieperioder, ved sygdom osv. Men det er jo netop det, der er problemet, og det er jo det, der har været problemet i de sidste mange år.
Jonas Dahl (SF), 2014-01-29:
Jeg tror bare også, man må være ærlig og sige, at det politisk også er en så følsom proces, at det er noget, som regeringen kommer til at fremlægge noget om, og så er det selvfølgelig noget, der skal forhandles med Folketingets partier, og selvfølgelig også med Venstre.
Eva Kjer Hansen (V), 2005-03-10:
Jeg synes, at perioden på 2 år er en passende periode, en afbalanceret periode i forhold til antallet af afgørelser og i forhold til det indgreb, det trods alt er at gå ind over for en professionel udlejer og sige, at nu frakender man vedkommende retten til at udleje ejendomme.
Jens Joel (S), 2023-10-24:
Når vi får et oplæg fra dem, der sidder med det, så skal forligskredsen mødes, og der skal vi jo ikke bare sige, at det, de så siger, er hugget i sten; der skal vi selvfølgelig blive ved med at fastholde ambitionen om at komme derhen, hvor vi gerne vil politisk, men med respekt for de udfordringer, der er.
Jens Joel (S), 2019-05-03:
Jeg synes jo nok, at man burde have været i så god afstand til den decimal og den udvikling, man havde haft, at det ikke havde været et problem, men jeg har så stillet et spørgsmål til ministeren, hvor jeg har skrevet: Hvor meget betyder vinden egentlig, altså hvordan kan man lave en opgørelse, sådan at man kan korrigere for, hvor meget vind der har været de forskellige år?
Ole Vagn Christensen (S), 2002-11-18:
Vi er meget interesserede i at komme i snak med Dansk Folkeparti, hvis Dansk Folkeparti nu er ved at ændre syn på disse ting, nemlig at vi får styrket både arbejdsmiljøet og bedriftssundhedstjenesten, så vi kan sikre os, at vi ikke får en stigende arbejdsløshed ad denne vej.
Simon Emil Ammitzbøll (LA), 2011-06-14:
Hvis man ser på IT- og Telestyrelsens seneste telestatistik fra andet halvår af 2010, som kom for ca. 3 uger siden, vil man kunne se, at antallet af bredbåndsforbindelser til private, der er betalt af erhvervsvirksomheder, er faldet med over 20 pct.
Mette Frederiksen (S), 2001-12-12:
Ja, i virkeligheden mangler vi jo ordentlig forskning på det her område i Danmark, men jeg tror, at de fleste af os, hvis vi benytter os lidt af almindelige erfaringer, kommer frem til, at fædrenes manglende tagen del i orlovsmulighederne først og fremmest hænger sammen med normer og forventninger hos arbejdsgivere, kollegaer og i samfundet i det hele taget. Det handler om, at der fortsat er store lønforskelle mellem mænd og kvinder i Danmark.
Annette Lind (S), 2017-03-29:
Nu er det engang sådan, at vi under § 20-spørgsmålene jo stiller spørgsmål til ministeren om, hvad ministeren mener, og jeg går ud fra, at ministeren mener det samme som Liberal Alliance, altså at den offentlige sektor skal slankes væsentligt, at der skal være 100.000 færre ansatte, og at ikke en sjæl vil kunne se, at der er blevet 30.000 færre ansatte, som der er blevet spurgt til her.
Pernille Frahm (SF), 2008-12-02:
Og det betyder, at alt det, som biblioteket tidligere har kunnet bidrage med, f.eks. til unge, der går i skole - elever på vej hjem fra skole kunne lige smutte forbi biblioteket, gå ind og se: Hvad er der nu derinde; kan jeg finde noget nyt i den serie eller noget, der ligner?
Martin Henriksen (DF), 2006-02-09:
Der har jeg da forstået, at der er et bredt flertal i Folketinget, som bakker op om Dansk Folkeparti på det område, så måske kunne det være, at hr. Martin Lidegaards ønske om, at der på et område kunne blive flertal uden om regeringen, faktisk kunne blive en realitet, når vi taler om uddannelse til handicappede,
Lars Boje Mathiesen (NB), 2021-04-06:
Men det, vi taler om, er, hvilken rolle ATP skal spille, og der kan jeg så forstå, at Dansk Folkeparti mener, at det er rimeligt, at hvis du som 23-årig eller 25-årig indtræder på arbejdsmarkedet, så er det politikerne herinde, der skal bestemme, at du skal putte dine penge i den her pensionsordning, i den her pensionskasse, som vi politikere har bestemt du skal putte dine penge i.
Jacob Buksti (S), 1997-12-10:
For det første er tonefaldet meget stærkt, og så siger hr. Flemming Hansen samtidig, at han vil være villig til at lave kompromis. Det er sådan, at det, hr. Flemming Hansen står og siger, synes jeg tyder på, at hr. Flemming Hansen slet ikke har læst forslaget, eller i hvert fald har han ikke forstået det, for det bygger jo netop på, at man skal lave et samarbejde, man skal lave forhandlinger, man skal lave kontrakter med kommunerne.
Jacob Buksti (S), 2002-11-07:
Jeg kan bare ikke forstå den sådan helt intellektuelt forstået på den måde, at det jo ikke er noget argument, at det er i det land, hvor man bruger serviceydelserne, når hele problemet er, at grunden til de danske pensioner er sammensat, som de er, og har et klart højere niveau end andre landes, er, at de er skattemæssigt begunstiget. De skattemæssige begunstigelser opnår man altså i Danmark.
Erling Bonnesen (V), 2024-05-17:
Derfor er jeg også glad for, at vi med regeringen i spidsen, men også med en klar understregning fra en bred kreds af partier, der var med, kort efter den seneste storm og også i forbindelse med finansloven tog initiativ til, netop sammen med en bred kreds af partier i Folketinget, at få afsat forskellige puljer til at hjælpe.
Frank Aaen (EL), 1998-06-23:
Jeg må sige, at det er imponerende godt gået, når man først går herop og siger, at man ønsker en hurtig aftale og beklager sig over, at regeringen ikke er hurtig nok, og når så aftalen er der, kan vi overhovedet ikke få at vide, hvad Venstre mener om aftalen.
Morten Messerschmidt (DF), 2024-05-29:
Nu kan jeg så forstå, at regeringen har ladet sig besnakke af bl.a. Enhedslistens sirenesang til at indføre en CO 2 -afgift på landbrugsvarer, hvad jeg forstår at Svarerudvalget konkluderer entydigt vil forøge fødevarepriserne yderligere.
Lene Espersen (KF), 2003-09-04:
Jeg vil gerne takke Retsudvalget for, at man trods alt har vist den imødekommenhed, der ligger i, at der, når der skal sendes besvarelser over, så også har været en tidsfrist, der var til at leve med for mine embedsmænd og for Justitsministeriet for udarbejdelse af besvarelserne, samt at man har vist meget stor forståelse, når der skulle afholdes samråd.
Lisbeth Bech Poulsen (SF), 2014-11-27:
Problematikken dengang var jo også – og det gav finansministeren svar på – at vi i dag simpelt hen ikke med loven i hånd kan tage hensyn til, om et firma opererer via et skattely, og jeg mener virkelig, at det er helt absurd, at man ikke må tage hensyn til, om man vil samarbejde med en virksomhed, hvis den virksomhed opererer via et skattely.
Mette Reissmann (S), 2013-04-09:
Sidste år trak Socialdemokraterne og resten af regeringen syvmilestøvlerne på og forhandlede en ambitiøs energiaftale hjem – en aftale, som er et kæmpe skridt på vejen mod et grønnere Danmark og noget, som jeg som socialdemokrat er stolt af.
Ellen Trane Nørby (V), 2019-01-10:
Det foreslås også i lovforslaget, at hvis virksomhederne ikke lever op til de regler, der er for fjernelse af tatovering med laser, får Styrelsen for Patientsikkerhed mulighed for at udstede forbud mod at udføre fjernelse af tatoveringer med laser i en kortere eller længere periode på op til 1 år.
Zenia Stampe (RV), 2024-11-22:
Og selvfølgelig vil vi også gerne være med til at diskutere det, men det er jo lidt ligesom folkeskolen, hvor lærerne også siger: Kan I ikke bare lade os være i ro, så vi kan drive folkeskole og være lærere, i stedet for at vi hele tiden skal forholde os til nye ting?
Pernille Schnoor (S), 2015-11-11:
Der er flere, bl.a. direktøren for et stort uddannelsescenter i Slagelse, Selandia, der har udtalt, at det også vil gøre det svært at tiltrække elever til uddannelserne og nå den her målsætning om, at 25 pct. af de unge skal tage en erhvervsskoleuddannelse.
Carl Valentin (SF), 2025-01-22:
Jeg kan jo høre, at regeringen ikke har tænkt sig at støtte vores forslag, men jeg synes, at det ville være passende, at man, når man nu i hvert fald anerkender kritikken og giver udtryk for, at man gerne vil sikre bedre rettigheder til de sociale forældre, så også indkalder til forhandlinger herom.
Pernille Vermund (LA), 2025-05-07:
Hvis vi her i Folketinget havde vedtaget lovgivning, som medførte en dom i Højesteret, og vi i et bredt flertal i Folketinget havde sagt, at det ikke lige var sådan, vi havde tænkt, at loven skulle være, eller at den ikke var tidssvarende, eller at det ikke var intentionerne, det står godt nok i loven, men det var ikke intentionerne eller er ikke længere intentionerne, så ville vi lave loven om.
Kristian Thulesen Dahl (DF), 2000-03-29:
men det er nok ikke det, statsministeren tænker på. Nej, det, der er sagen, er, at hver eneste gang de der tidligere ragnarokscenarier, som også har været opstillet i forbindelse med tidligere folkeafstemninger, bliver tilbagevist, så kommer statsministeren og siger: Det er slet ikke en sammenlignelig situation.
Morten Bødskov (S), 2019-10-10:
Må jeg ikke starte med at sige, at den del af lovforslaget, som handler om godtgørelse af visse punktafgifter til godkendte humanitære organisationer, som det hedder i teksten, faktisk er en del af et lovforslag, som stammer fra den tidligere regering, og derfor håber jeg da, at den positive modtagelse, som den her del af lovforslaget i hvert fald har fået af de humanitære organisationer, stadig vil finde opbakning blandt partierne fra den tidligere regering, når vi kommer til udvalgsbehandlingen, og det gælder jo her Liberal Alliance og De Konservative.
Leif Lahn Jensen (S), 2019-02-21:
Det vil sige, at sådan et ydelsessystem, et kontanthjælpssystem, skal sikre to ting, nemlig at man bliver tilskyndet til at komme i job, og at man kommer i job, fordi man jo netop ikke skal være i systemet i en længere periode, samtidig med at hvis man er i den ulykkelige situation at komme hertil, skal man selvfølgelig kunne klare sig, og der skal være det sikkerhedsnet.
Peter Christensen (V), 2009-10-08:
Det er en forunderlig logik, og jeg tror, at de danske husholdninger er glade for, at de ikke har skullet undvære alle de penge, som vi snakker om her både i forhold til skattelettelser og udbetaling af SP-midlerne, for hvad skulle så have været det, der gjorde den private økonomi lidt mere robust i en svær tid?
Jann Sjursen (KRF), 2001-03-14:
Der må man alt andet lige konstatere, at Danmark orlovsmæssig set er et uland i forhold til, hvad der gør sig gældende i de andre nordiske lande, hvor man både har mulighed for at tage længere børnepasningsorlov eller forældreorlov og også mulighed for at tage deltidsorlovsordninger.
Claus Hjort Frederiksen (V), 2010-04-29:
Det er jo den politik, vi arbejder for og kæmper for, og der mangler jeg bare en tilkendegivelse fra hr. Ole Sohn af, at der også er en vis solidaritet med de mange mennesker, som har mistet deres arbejdsplads i det private, og at vi gør, hvad vi kan, for igen at skabe vækst i samfundet.
Inger Støjberg (V), 2012-03-20:
Vi skal være et åbent samfund, men vi skal også være et samfund, der tør at stille krav til de mennesker, der kommer til Danmark, og vi skal være et samfund, der understøtter, at de mennesker, der kommer til Danmark, også kommer her med kvalifikationer – vel at mærke når man kommer her som familiesammenført.
Betina Kastbjerg (DD), 2026-02-18:
Selvfølgelig synes vi, at pensionisterne skal have en hjælpende hånd, men der er jo heller ingen tvivl om, at den her fødevarecheck rammer fuldstændig skævt, når vi giver 150 rockere og bandemedlemmer en check, når vi giver milliardærfamilier en check, og når vi giver de her kriminelle på førtidspension en check.
Ole Vagn Christensen (S), 2008-04-01:
Det mener vi som socialdemokrater må komme an på en prøve, for målene, som det også er sagt så rigtigt af hr. Lars Christian Lilleholt, er jo, at vi er i den situation, at de er klare og at de peger i en god retning, jeg vil sige i en god socialdemokratisk retning, når vi ser på, hvordan det var, da energipolitikken var i vores hænder.
Lars Boje Mathiesen (NB), 2021-11-11:
Vi så faktisk gerne, at der kom større frihed helt ud til de enkelte skoler og de enkelte institutioner i stedet for, for vi oplever ofte, at kommunerne, når de får pengene, bruger dem, som vi så det i den sidste periode fra 2015 til 2019, hvor man herinde fra Folketingets side faktisk gav 2,5 mia. kr. mere ud til kommunerne.
Jens Joel (S), 2021-12-10:
Uanset hvordan og hvorledes er det klart, at vi også har et lovkrav om bevægelse i folkeskolen, men halvdelen af skolerne lever ikke op til det, og det er jo et meget godt eksempel på, at det ikke er gjort med, at vi herinde står og siger et eller andet, for vi er nødt til at sikre det reelt.
Bodil Kornbek (KRF), 2002-02-28:
Vi vil selvfølgelig arbejde for, at uddannelsesområdet bliver bedre endnu. Er der områder, der bør forenkles, er der områder, hvor en opstramning er nødvendig, og taler vi om at skabe overskuelighed eller sammenhæng, så deltager vi gerne i den dialog og i det arbejde.
Martin Henriksen (DF), 2010-02-05:
Der synes jeg bare, det er pudsigt, at man fremhæver den pågældende moské i Hvidovre som et eksempel på, at islam godt kan fungere i samfundet, når det rent faktisk er en – hvad kan man sige? – bevægelse, som andre muslimske retninger tager stærkt afstand fra.
Laura Lindahl (LA), 2016-05-23:
Så jeg vil egentlig godt høre, om det gør indtryk på ordføreren, at mange af de brugerorganisationer, som hver dag arbejder med de allermest udsatte i vores samfund – det er Mændenes Hjem, det er Gadejuristen, det er Brugernes Akademi, det er socialrådgiverne selv – brændende ønsker lige præcis det her beslutningsforslag vedtaget.
Carsten Hansen (S), 2010-05-26:
Da jeg stillede spørgsmålet til ministeren, var det om satspuljebesparelser over for de ledige, men det er ikke blevet mindre interessant, vil jeg sige, for mit spørgsmål går på, om ministeren synes, at det er rimeligt, at de arbejdsløse skal betale for de ufinansierede skattelettelser.
Flemming Damgaard Larsen (V), 2013-02-06:
Så det kunne jo tyde på, at de initiativer, regeringen har taget, langtfra har været tilstrækkelige, og det er også således, at regeringen på nogle områder har gjort det modsatte, nemlig afskaffet nettomålerordningen, afskaffet boligjobordningen, som virkelig var en succes og gav mange arbejdspladser.
Sophie Hæstorp Andersen (S), 2011-12-01:
Ufrivillig barnløshed er i ni ud af ti tilfælde resultatet af en bred vifte af sygdomme hos både manden og kvinden, som bl.a. kan skyldes tidligere underlivsbetændelser, hormonforstyrrelser, arvæv i underlivet efter blindtarmsbetændelse, svært nedsat sædkvalitet, alt sammen ting, som folk er uden skyld i, og som de ikke selv har kunnet gøre for.